**28.06.2024.**

**E-pasta nosaukums**

Par manipulāciju saraksta izmaiņām no 01.07.2024

**E-pasta teksts**

Nacionālais veselības dienests (turpmāk – Dienests) informē, ka ir veikta manipulāciju saraksta pārskatīšana un grozījumu sagatavošana – aktualizētais manipulāciju saraksts stājas spēkā ar 01.07.2024. Dienests skaidro, ka saskaņā ar Ministru kabineta 2018. gada 28. augusta noteikumu Nr.555 “Veselības aprūpes pakalpojumu organizēšanas un samaksas kārtība” (turpmāk – Noteikumu) 2.14. punktu Dienests sagatavo manipulāciju sarakstu, saskaņā ar Noteikumu Nr.555 154.7.punktu, kurš apstiprināts ar 2024 gada 27. jūnija iekšējo rīkojumu Nr. 16-2/161/2024. Savukārt līgumos par veselības aprūpes pakalpojumu sniegšanu un apmaksu noteikts, ka Dienesta pienākums ir informēt līgumpartnerus par izmaiņām manipulāciju sarakstā, lai līgumpartneri šo informāciju ņemtu vērā līgumu izpildē.

Aktualizētā manipulāciju saraksta versija pievienota vēstules pielikumā un publicēta Dienesta tīmekļvietnes [www.vmnvd.gov.lv](http://www.vmnvd.gov.lv) sadaļā “Profesionāļiem” – “Pakalpojumu tarifi”. Tāpat šajā tīmekļvietnes sadaļā ir pieejamas vēsturiskās manipulāciju saraksta versijas un informācija par visām veiktajām izmaiņām – failā “Manipulāciju saraksta izmaiņu reģistrs”.

veiktajām izmaiņām – failā “Manipulāciju saraksta izmaiņu reģistrs”.

Dienests informē, ka plānotās manipulāciju saraksta izmaiņas ir saistītas ar redakcionālām izmaiņām, lai ieviestu manipulāciju sarakstā vienotu terminu lietojumu.           Papildus Dienests informē, ka tiks paplašināta pakalpojuma pieejamība nātrijurētisko peptīdu (B - tipa nātrijurētiskais peptīds vai N termināla pro - B tipa nātrijurētiskais peptīds) noteikšanai.

Lai novērstu valsts budžeta līdzekļu neefektīvu izlietojumu, no šī gada 1. jūlija apstarošanas simulācija ar staru laika ieregulēšanu, atzīmēšanu uz ādas un dokumentēšanu katrai apstarošanas zonai apmaksās ne vairāk kā divas reizes visa ārstēšanas cikla laikā.

Dienests informē, ka lai piešķirtais finansējums sasniegtu tam paredzēto mērķgrupu un tiktu izlietots  homocisteīna, 25 - OH vitamīns D analīzēm un zobu pārklāšanai ar sīlantiem tiek koriģēti apmaksas nosacījumi. Papildus Dienests informē, ka izveidotas jaunas statistikas manipulācijas HIV līdzestības kabineta darba atspoguļošanai. Sīkāka informācija pieejama pielikumā.

Jautājumu gadījumā par izmaiņām lūgums sazināties ar Dienesta teritoriālo nodaļu.

Pielikumā:

1. Manipulāciju saraksts no 01072024
2. Manipulāciju saraksta izmaiņu reģistrs no 01072024

Ar cieņu

Nacionālais veselības dienests

